**НАРОДНО ЧИТАЛИЩЕ „ ДИМИТЪР ГРЪНЧАРОВ 1928” СЕЛО РАВНИЩЕ ОБЩ. ПРАВЕЦ**

 **О Т Ч Е Т**

**ЗА ДЕЙНОСТТА НА НЧ „ ДИМИТЪР ГРЪНЧАРОВ 1928” СЕЛО РАВНИЩЕ**

 **ПРЕЗ КАЛЕНДАРНАТА 2023 ГОДИНА**

 **ГОСПОДА ,**

 **Народно читалище „ Димитър Грънчаров 1928”**е културно- просветна организация, явяваща се като юридическо лицес нестопанска цел вписана по **фирмено дело № 399/1997 год.**в регистъра на Софийски окръжен съд със седалище с. Равнище общ. Правец. Вписано е в публичния регистър на Народните читалища към **МК по чл.10, ал. 1 от ЗНЧ под № 1530** и в търговския регистър на Агенция по вписванията за юридически лица с нестопанска цел под **№ 20201126123720/ 21.10.20 г**. Библиоте-ката към читалището е вписана съгласно **ЗОБ в регистъра на МК под № 2477/03.07.2019 г**.

 НЧ “Димитър Грънчаров 1928” се помещава в сграда с площ 397 кв.м. Сградата има следната мате- риално техническа база: голям салон / 150 места/ , малък салон / 60 места/, библиотека , читалня и хранилище към библиотеката .

 **Управителният орган** на читалището е **Настоятелството** състоящо се от трима членове , с предсе- дател Пепа Маркова Тодорова . Контролен орган е **Проверителната комисия** – състояща се от трима члена – с председател Йовка Иванова Цолова. В читалището работи един щатен служител – Даниела Пенкова Николова.

 През календарната 2023 година читалището има **57** действителни и **11** спомагателни членове.

 НЧ „ Димитър Грънчаров 1928” , като действащо читалище и през 2023 година работи съобразно с програмата за читалищна дейност , която се предлага и утвърждава ежегодно в изпълнение на чл.26 а, ал.1 от ЗНЧ.

 **ОСНОВНИ ПРИОРИТЕТИ ,ЦЕЛИ И ЗАДАЧИ НА НЧ „ ДИМИТЪР ГРЪНЧАРОВ 1928”**

 **СЕЛО РАВНИЩЕ УТВЪРДЕНИ В ПРОГРАМАТА ЗА РАБОТА ПРЕЗ 2023 ГОДИНА**

1. Утвърждаване на читалището , като съвременен културно – информационен и просветен център в село Равнище
2. Продължаване и поддържане на добри партньорски отношения с община Правец, кметство село Равнище , Клуб за възрасни и хора с увреждания „ Доброта” село Равнище и читалищата намиращи се на територията на община Правец.
3. Поддържане и утвърждаване на традициите , обичаите и родовата памет на село Равнище с цел предаването им на младото поколение.
4. Търсене на нови източници / спонсори и дарители / за финансиране на културно – образовател-ните и художествено – творческите дейности на читалището, както и за попълване на библиотечния фонд с нови заглавия и на етнографската сбирка със старинни експонати.

 През изминалата 2023 година читалище „ Димитър Грънчаров 1928” посвети своята културно – масова и просветна дейност на своята 95 –та годишнина, която отбелязахме на 26 август.

 Правейки равносметка на извършеното през 2023 година от колективите на Народно читалище “Димитър Грънчаров 1928” село Равнище може да се каже , че през годината работихме усилено за утвърждаването на институцията като един успешен съвременен културно – информационен и просветен център в малкото ни населено място.Успешната си и ползотворна дейност постигнахме с общи усилия и с поддържането на партньорски отношения с Община Правец , Кметство село Равнище , Клуб “ Доброта” и с читалищата от общината .

 През изминалата 2023 година читалищните колективи работиха целенасочено и устремено показвайки,

 че в село Равнище пазим , издирваме , развиваме и предаваме традициите на младото поколение . В чита -лищните клубове ,кръжоци и групи се постарахме да привлечем нови участници и повече деца , част от които са в селото само през летния сезон.

 Продължихме да развиваме някои социални услуги като: разнасяне на вестници и книги по домовете на хора със здравословни проблеми и на възрастни живеещи сами и имащи нужда от социален контакт.

Постарахме се да задоволим нуждите и потребностите на хората от услуги като : ксерокопиране , набиране и отпечатване на текстове , разпечатване на документи през интернет и др.

 **БИБЛИОТЕЧНО ИНФОРМАЦИОННА ДЕЙНОСТ ПРЕЗ 2023 год.**

 Още с основаването на читалището в далечната 1928г. една от основните му и приоритетни дейности е развиване, попълване и осъвременяване на библиотеката . Тя работи всеки делничен ден от 8,30 ч. до 12,30 ч. и след обяд от 13,30 ч. до 17,30 ч.

 Библиотечният фонд през 2023 г. е попълнен с **248** нови заглавия и така общият библиотечен фонд наброява **8809 тома**. Както всяка година така и през 2023 г. попълнението с нови книги го дължим на нашите дарители и спомоществователи. През годината сме регистрирали **91** читатели , част от които посещават библиотеката многократно. С голямо задоволство можем да отбележим ,че през 2023г. имаме **24** **посетители под 14 год. и 67 над 14 год.** Заетите библиотечни заглавия са общо **256** на брой като от тях 50 за заети от читатели под 14 год. , а останалите 206 от читатели над 14 год. Проведените мероприятия в библиотеката на село Равнище са 24 на брой . Те включват отбелязване на годишнини на литературни творци , презентации за различни празници , литературни четения и рецитали в клуб „ Ху- дожествено слово” и „ Интерес и знание”, творческа среща с писателя Нидал Алгафари и множество тематични кътове и табла с произведения на любими и известни писатели.

 **ЛЮБИТЕЛСКО ХУДОЖЕСТВЕНО ТВОРЧЕСТВО ПРЕЗ 2023 год.**

 Читалищната дейност от край време отделя най- много време и сили за развиване на любителското художествено творчество , което издирва, съхранява , пресъздава и запазва традициите , обичаите , бита и културата на българският народ от дълбока древност та до днес. Колективите на НЧ „ Димитър Грънчаров 1928” – смесена певческа група , театрална група , клуб „ Художествено слово” , клуб „Сръчни ръце” , клуб „ Малките сръчковци” и кръжока „ Занимания с деца” през цялата година работиха неуморно за запазването на местните и национални традиции и обичаи .Включвайки се в мероприятията от местно значение , фестивалите и съборите на народното творчество и множество конкурси през годината творческите колективи показваха своята съпричастност в популяризирането на културните и образователни ценности на местната общност в село Равнище. Читалищните колективи взеха участие в 1 събор и 2 фестивала на народното творчество , в 12 конкурса - за изработка на мартеници , картички за мама , великденска украса и за написване на стихове. Работата на колективите бе оценена подобаващо и спечелихме много грамоти за участие , за отлично представяне , втора награда за най- оригинална мартеница , трето място и бронзов медал за автентична мартеница и още много предметни награди , както и правото да се публикува в сборник стихотворението „ Моето читалище” на Йовка Цолова.

 **ИЗПЪЛНЕНИЕ ПО ДАТИ НА МЕРОПРИЯТИЯТА ЗАЛОЖЕНИ В КУЛТУРНО**

 **ИНФОРМАЦИОННИЯ КАЛЕНДАР ЗА 2023 ГОДИНА НА НАРОДНО ЧИТАЛИЩЕ**

 **„ ДИМИТЪР ГРЪНЧАРОВ 1928” СЕЛО РАВНИЩЕ**

1. Малките сурвакари участници в клуб „Малките сръчковци” изработиха сами своите автентични

сурвакници , с които момченцата от клуб „Занимания с деца” сурвакаха в празничната Новогодишна нощ и рано сутринта на **01 януари** , като наричаха за здраве и берекет през Новата година.

1. На **06 януари** с тържествен водосвет по инициатива на читалищното настоятелство отбелязахме

църковния празник **„Богоявление”** . С рецитал подготвен от клуб „Художествено слово” , презентация за живота на гениалния поет-революционер **Христо Ботев** и тематичен кът в читалищната сграда отбелязахме **175 години** от рождението му.

1. На **12 , 13 и 18 януари** в библиотеката на читалището с тематични кътове и информационни табла отбелязахме годишнини на литературните творци : Агата Кристи , Алеко Константинов, Пейо Яворов, Дамян Дамянов ,Недялко Йорданов и Ивайло Петров
2. На **21 януари** най- възрастната самодейка пресъздаде автентичния ритуал **„ Къпане на** **новородено”-** така както е било навремето в село Равнище.Уважена бе и най- младата баба в селото , която получи от читалищния секретар „ Правилник на бабата” .
3. На **14 февруари** в двора на кметство Равнище пресъздадохме ритуала **„ Зарязване на лоза”** , като освен бъклица с вино приготвихме ритуална погача и рецитирахме стихове посветени на лозарите .
4. Под мотото **„ Роди се и поведе ни в борбата, обесен бе ,но нивга не умря”** на **17 февруари** се поклонихме пред паметта на **Васил Левски**. С рецитал подготвен от клуб „Художествено слово” и изложба от произведения за Апостола отдадохме почит към делото му.
5. На **13 и 18 февруари** с тематични кътове подредени в библиотеката и информационни табла отбелязахме годишнини от рождението на белгийския писател Жорж Сименон и гръцкия писател Никос Казандзакис.
6. На **01 март** **Баба Марта** показва труда на участниците в клуб „Сръчни ръце” и „ Малките сръчковци” които изработват малки и големи мартеници с които се украсява първо-мартенското дърво в центъра на село Равнище. Всички жители и гости на селото получават ръчно изработена мартеница ,а участниците в двата клуба се включиха в 8 конкурса от които получихме следните награди: 6бр.грамоти за участие и добро представяне , предметни награди , второ и трето място и бронзов медал.

 На този ден по традиция отбелязваме **и „Деня на любителското художествено творчество”** – самодейци млади и по-стари и жители на селото превръщат деня във весел празник.

1. **Националният празник** **03 март** отбелязахме,като поднесохме цветя пред паметната плоча на

опълченеца от село Равнище Мико Нанов - Комитата с рецитал подготвен от групата за „Художествено

 слово” изразихме уважението си към героите паднали за свободата на Родината.

1. На веселото тържество посветено на международния ден на жената **„8-ми март”** участниците в клуб „Малките сръчковци” бяха изработили малки сувенири за всички жени , а самодейката Йовка Цолова ги поздрави със свое стихотворение. В читалищната сграда бе подредена изложба от карета българска бродерия.Децата от клуб “Занимания с деца” изработиха картички за” мама” ,с които се включиха в два конкурса и получиха грамоти за отлично представяне.
2. С изложба от детски произведения , рисунки и стихове на Равнишката детска поетеса Мария Милева рецитирани от нашите малки участници в клуб „ Интерес и знание” на **22 март** посрещнахме първа пролет .
3. Денят на хумора и шегата **01 април** отбелязахме с хумористична изложба от световен и Равнишки хумор.
4. Международният ден на детската книга **02 април** проведохме в образователния кръжок„Интерес и знание” с четене и обсъждане на откъси от детски произведения. Получихме и дарение от нови детски книжки за попълване на библиотечния фонд.
5. На 04 април младежите от кръжока „ Интерес и знание” се запознаха с творчеството но писателя Майн Рид по случай 205 год. от рождението му.
6. Лазарки с пъстра премяна на **08 април „ Лазаровден”** обиколиха къщите в село Равнище , като зарадваха домакините със своите песни.
7. По повод предстоящият празник **„Великден”** участниците в клуб „Сръчни ръце и малките сръчковци” изработиха и украсиха центъра на селото със своята пъстра Великденска премяна.
8. На **13 април „Велики четвъртък”** – децата от клуб „ Малките сръчковци” боядисаха своите червени и шарени яйца за празника, като преди това бяха запознати с великденските традиции.
9. На **06 май** участниците в клуб Сръчни ръце изработиха и разположиха във фоаето на читалище- то макет на **Гергьовска люлка** на която в миналото ергените са люлеели момите на Гергьовден.С ифор- мацинно табло пресъздаващо успехите на Българската армия отбелязахме нейният празник.
10. На **11май по случай Деня на библиотекаря** в библиотеката оформихме информационен кът със снимков материал за работата и развиването на местната библиотека през годините.
11. На **13 май** смесената фолклорна група към читалището взе участие във **Фестивал и базар на** **народните обичаи и традиции град Ябланица** където се представихме достойно и получихме грамота и медал.
12. С поздравителни адреси до учители и заслужили читалищни деятели и празнична ръчно изработена украса в клуб Сръчни ръце отбелязахме **Деня на славянската писменост и култура** **24 май**.
13. С весели и забавни игри редене на пъзели рисуване и оцветяване под звуците на забавни детски песни премина на **01 юни празника на детето**.
14. На **02 юни** с рецитал подготвен от групата за Художествено слово урок по родолюбие за децата от кръжока Интерес и знание и поднесени цветя пред портрета на Ботев под воя на сирената се покло – нихме пред подвига на героите дали живота си за народна свобода.
15. На **09 юни** смесената певческа група успешно взе участие в **ХXIV фестивал на народното творчество** проведен в град Правец
16. На **22 юни** с фотоизложба за фолклорните изяви на самодейците отбелязахме **Деня на българ-** **ския фолклор**.
17. На **Еньовден 24 юни** децата от селото се запознаха с билките растящи в село Равнище .От съб- раните билки изплетоха венец и спазвайки традицията минаха под него за да бъдат здрави.
18. От **14 юли** започна обсъждане на книги дадени за четене през лятната ваканция в кръжока Любознайковци.
19. На **18 юли** с цветя и авторски стих посветен на майката на Левски отбелязахме рождението на героя.
20. На **22 юли** ПГ при читалището успешно се представи в Рибарица на **Празник на народния оби-** **чай и автентична носия** .
21. На **27 юли** с информация и тематичен кът отбелязахме 90 г. от рождението на Дончо Цончев.
22. На **03 август** децата от клуб „Интерес и знание” се запознаха с творчеството на Калина Малина.
23. **Традиционното градинско увеселение** организирано от кметство Равнище и „ НЧ Димитър Грънчаров 1928” се проведе **на 12 август** .
24. На **26 август** с любезното съдействие на Община Правец ,Кметство Равнище, клуб Доброта и НЧ „Димитър Грънчаров 1928” в село Равнище се проведе мероприятие 3в 1 отбелязахме **95г. читалище,** **140 г . село Равнище** и събрахме потомците на Равнищките родове в **общоселска Родова среща**. **Годишнината на читалището** бе отбелязана с **програма** подготвена от самодейците и кратко слово за живота в читалището от далечната 1928 година до днес. Пред читалищната сграда под надслов Село Равнище през годините бе подредена изложба от автентични предмети и материали събирани през годините за етнографската сбирка.
25. На **01 септември** с тематичен кът посветен на 125 г. от рождението на Димитър Талев отбелязахме годишнината на писателя.
26. За участието си в **конкурс Моето читалище** организиран от НЧ М.Донев с. Лиляк общ. Търговище г-жа Йовка Цолова от клуб Художествено слово получи заслужено признание- грамота и уверение че стихотворението и ще бъде публикувано в литературен сборник Моето читалище на 05 септември.
27. На **06 септември** с информационни табла с исторически данни отбелязахме **Съединението** на България с Източна Румелия.
28. **Независимостта на България 22 септември** отбелязахме с информационен бюлетин изнесен пред читалищната сграда.
29. На **01 октомври** самодейци от клуб Художествено слово поздравиха със стихове присъстващите на празника възрастни хора.
30. **Денят на Народните будители 01 ноември** отбелязахме с информационно табло посветено на будителите. С поздравителни адреси уважихме просветителите и будителите от селото.
31. На **17 ноември** с деца от кръжока „Малките Любознайковци” се включихме в **Първият Ден на** **четенето**. Децата четоха български приказки и си взеха книжки за в къщи.
32. **На 21 ноември отбелязахме Деня на християнското семейство** с беседа изнесена от читалищ- ния секретар и участници в клуб Художествено слово четоха литературни произведения за християнско- то семейство.
33. На **31 ноември Андреев ден** в етнографската сбирка в читалищната сграда бе подредена софра с ястия традиционни за празника. В клуб Доброта читалищния секретар запозна хората от селото с леген- дата за Андреев ден.
34. **На 08 декември** центъра на село Равнище грейна в **Коледна премяна** изработена от сръчните ръце на участниците в клуб Сръчни ръце. Украсени бяха Кметството и читалищната сграда.
35. На общоселското Коледно новогодишно тържество проведено на**28 декември** самодейците от клуб Художествено слово поздравиха присъстващите със стихове а участниците в певческата група разведриха обстановката със своите песни.
36. На **29 декември** белобрадият старец **Дядо Коледа** по покана на кмета на селото и читалищното настоятелство зарадва децата от селото с подаръци и весел празник. Децата рецитираха и пяха за да зарадват дядо Коледа.
37. Участниците в клуб „Малките сръчковци” изработиха автентични сурвакници за Новогодишна- та нощ в която сурвакат и наричат за здраве .

20.02.2024 г. Председател: НЧ „ Д.Грънчаров 1928”

с. Равнище /Пепа Маркова Тодорова/

 Секретар : НЧ „ Д.Грънчаров 1928”

 /Даниела Пенкова Николова/

**РЪКОВОДНИ ОРГАНИ В НЧ „ ДИМИТЪР ГРЪНЧАРОВ 1928” СЕЛО РАВНИЩЕ**

**НАСТОЯТЕЛСТВО** **ПРОВЕРИТЕЛНА КОМИСИЯ**

1.Председател : Пепа Маркова Тодорова Председател : Йовка Иванова Цолова

2.Членове : Иван Андреев Иванов Членове : Иванка Димитрова Петрова

3. Иванка Василева Микова Милевка Маринова Маринова

**Секретар** на НЧ „ Димитър Грънчаров 1928” : Даниела Пенкова Николова